371 



hvis Nordgrænse i Finland gaar fra Christinestad ved 

 den botniske Bugt til syd for Sordavala mod Øst*). 

 Hvorvidt Flodkrebsen har oprindelig hjemme i det øv- 

 rige Skandinavien er et omtvistet Spørgsmaal; Peder Oxe 

 har Ord for at have indført den i Danmark; i Norge 

 findes den kun i de sydostlige Dele af Landet, hvortil 

 den maaske er indvandret fra Dalsland og Vermland, 

 men hvor den synes at udbrede sig mere og mere. I Sverrig 

 er dens Udbredelse saa spredt og lokal, at det taler for 

 den Formodning, at den er en i en senere Periode ind- 

 vandret Art. Nordgrænsen begynder mod Vest i Vermland, 

 hæver sig betydelig mod Nord i Dalarne og sænker sig 

 derfra i Helsingland og Gestrikland noget mod Syd, 

 ligger altsaa gjennemgaaende sydligere end i Finland. 

 Nord for denne Linje har man ofte, men forgjæves, søgt 

 at »udplante« den. Mærkeligt er det, at Flodkrebsen 

 synes at sky Kystegnene; den mangler saaledes helt i 

 Bohuslån, næsten i ,Halland, og selv i Skaanes Aaer træffer 

 man den ikke, førend man er kommen J eller -| Mil op 

 fra Udløbet; i de andre svenske Kystegne er Forholdet 

 et lignende, især hvor det tilgrænsende Hav endnu er 

 nogenlunde salt. Grunden til denne ejendommelige Be- 

 grænsning er ubekjendt. Heller ikke trives den godt i 

 de større svenske Indsøer og Floder; den findes f. Ex. ikke i 

 Vettern, skjønt den forekommer ret hyppig i de i denne 

 Sø faldende Vanddrag. Den mangler ligeledes i Venern, 

 hvor den dog tidligere skal have været hyppig, og er 

 sjælden i Mælaren; den eneste svenske Sø, hvor den er 



') Et samlet Arbejde af den russiske Zoolog K es si er hævder disse 

 Afarter {Å. leptod., A. pachypus) som egne Arter; A. fluv. vilde 

 da ikke forekomme langt ø. f. Østersøprovinserne. 



